በግሉ ዘርፍ የተሰማሩ ከግማሽ ሚሊዮን በላይ ሰራተኞች የማህበራዊ ዋስትና ተጠቃሚ ሆኑ
አዲስ አበባ፤ ነሐሴ 25/2005 (ዋኢማ) -የአሰሪውና ሰራተኛው ግንኙነት በመልካም መንገድ እንዲጓዝ እየሰራ መሆኑን የኢትዮጵያ አሰሪዎች ፌዴሪሽን ገለጸ፡፡የኢትዮጵያ አሰሪዎች ፌዴሪሽን 8ኛ የጠቅላይ ምክር ቤት ጉባዔ እና 11ኛ ጠቅላላ ጉባዔውን ባካሄደበት ወቅት እንደተገለጸው በግሉ ዘርፍ የተሰማሩ ከግማሽ ሚሊዮን በላይ ሰራተኞች የማህበራዊ ዋስትና ተጠቃሚ እንዲሆኑ ተደርገዋል፡፡የፌዴሬሽኑ ፕሬዝዳንት አቶ ታደለ ይመር እንዳሉት በኢትዮጵያ የሠራተኛና አሰሪዎች ግንኙነት በህግ እና ስርዓት ላይ የተመሰረተ እንዲሆን ባለፉት በርካታ ዓመታት ሰፊ ስራ ተሰርቷል፡፡ይህ ስራችን የተቃና እንዲሆንና በርካታ ተግባራትን ለማናወን ያመቸን ዘንድ በቅርብ እየደገፈን ያለው መንግስት አሁንም ከጎናችን በመሆን የቀሩንን ተግባራት በጋራ እናከናውናለን ብለዋል፡፡የሠራተኛና ማህበራዊ ጉዳይ ሚኒስቴር ዴኤታ አቶ ረመዳን አሸናፊ በበኩላቸው ልማትን እያፋጠነችና ድህነትን እያሸነፈች ባለችው ሃራችን ውስጥ የአሰሪውና ሰራተኛው ድርሻ ወሳኝ መሆኑን ገልጸዋል፡፡አቶ ረመዳን አያይዘውም የኢትዮጵያ አሰሪዎች ፌዴሬሽን የአሰሪና ሰራተኛ ጥቅምን ከማስጠበቅም ባሻገር አሰሪውና ሰራተኛው በልማታዊ መንገድ እንዲጓዝ መስራት አለበት ብለዋል፡፡በኢትዮጵያና ሶማሊያ የዓለም አቀፉ የሠራተኞች ድርጅት ተወካይ ጆርጅ ኡኩቱ የኢትዮጵያ አሰሪዎች ፌዴሬሽን ለበርካታ ሃገራት ምሳሌ የሚሆን ተግባርን አከናውኗል ብለዋል፡፡ ይህንንም ማስቀጠል አለበት ሲሉ ነው የገለጹት፡፡እንደ ኢሬቴድ ዘገባ ፌዴሪሽኑ ዛሬ ባደረገው ጉባዔው የሥራ አስፈጻሚ አባላቱን ምርጫም አካሂዷል፡፡